આધુનિકો તો નાયક-નાયિકાના નામ ભૂંસવા સુધી ને એની જગ્યાએ अ કે ब જેવા ન-નામથી, સમય  અને સ્થળના ઈંગિતો પણ કાઢી નાંખીને વિસ્તરવા તરફ હતા-એની જગ્યાએ આ નવા વાર્તાકારોએ  પોતાની આસપાસની ભૂગોળને, પોતાના જ્ઞાતિ-જાતિ વિશેષને, પોતાના અસ્તિત્વની  સમાજસંદર્ભે શોધ અર્થે, પોતાની આસપાસના પ્રશ્નો, પોતાની આસપાસની પ્રકૃતિ, પોતાની  આસપાસના માહૌલને કેન્દ્રમાં રાખીને વાર્તા સર્જવાની દિશામાં કદમ માંડ્યાં.